Viborger Samler, 1840-01-27
J sit Svar paa en fra Thisted Borgerrepræsentantskab indgiven Lykønskningsadresse til Hs. Majestæts Thronbestigelse har Allerhøistsamme tilkjendegivet at det er bleven Rentekammeret paalagt at tage Thistedernes Andragende om Agger-Canals Jkkelukning under Overveielse samtidig med det Kammeret tidligere tilstillede Andragende, samme Gjenstand betræffende, fra flere Beboere af Aalborg, Nibe og Logstøer Byer, samt tilgrændsende Landdistrict, og dernæst under Eet at nedlægge allerunderdanigst Betænkning om Sagen. (Thst. A.)J Løverdags Nat tordnede og lynede det stærkt i Thisted, og i Søndags Aftes, havde man en hæftig Orcan af Vesten, der hist og her rev en Deel Tagsteen, af Husenes og var ledsaget af et saa høit Vande, at det endog i de sidste Dage ved den sydvestlige Vind er gaaet ind i et Par ved Fjorden lavtliggende Huse. Den giennem Byen løbende Bæk, eller Aa, var, som en Følge af det fra Fjorden indstrømmende Vand, ved Udløbet ved den nederste Bro i Nærheden af Snedker Rosenbergs svulmet op og bleven dyb, og da man der ingen Lygter havde anbragt, indtraf i Tirsdags Aftes den Ulykke, at Hr. Kjøbmand Hilligsøe fra Aalborg, der samme Dag var kommen dertil Byen med hans Svigersøn Kjøbmand Herschind, og i Mørket vilde gaae over Broen, li formodentlig tog feil af Veien, gik i Vandet og druknede. Uagtet den Forulykkede strax blev trukket op, og der af Byens Læger blev anvendt alle Midler for at bringe ham til Live, var desværre Alting forgiæves. Den Afdøde var overalt agtet, som en veltænkende og retsindig Mand. Paa hans Handelskunder og alle der kjendte ham, gjorde derfor hans uformodentlige Død et smerteligt Jndtryk, (Thst. A.) Fra Stæderne Aalborg, Løgstøer og Nibe haves Efterretninger om der stedfunden Høivande den 20de, 21de, 22de og 23de ds. Natten imellem den 19de og 20de steeg saaledes i Løgstøer Vandet til en saadan Høide, at det overskyllede Pladsene og Gaden langs med Fjorden og truede hvert Øieblik at styrte ind i Husene, hvis Beboere atter maatte pakke sammen og søge Tilflugt hos deres, fra det frygtelige Element længere bortfjernede, Medindvaanere. Den 22de og 23de vedblev Vandet at stige, men Veiret var lykkeligviis godt, dog levede man i stor Frygt for Storm, der kun vilde føre ny Ødelæggelse over Byen. J Aalborg maatte i Onsdags Aftes Beboerne flygte fra en Kielder ved Vesteraa, da Vandet stod heelt oppe i Gaden og trængte ind i deres Værelser. Fra og til Toldkammeret maatte man seile i Baade, og paa nogle af de aabne Pladse var man beskjæftiget med at bjerge det der liggende Tømmer og Vandet stod kun c. 1 1/2 Fod under den Høide, det havde i Stormfloden i Januar f. A. Høivandet har - hedder det fra Nibe under 24de ds. – nu atter forladt os; dog er Frygten for Fornyelsen af en Vandflods Rædsler dermed ikke forsvunden. (Ab. A.) – J Aarhuus har man ogsaa havt et saa overordentligt Høivande, at det paa sine Steder truede med at gaae ind i Husene. – J Nykjøbing paa Morsohar man ogsaa været ængstet for Vandfloden og navnlig i Onsdags frygtede man for at de i Jsen liggende Fartøier ved Høivandet skulde blive kastede over Bolværkerne ind paa Landet. Ved Skive har Vandet oversvømmet Veien, hvilket ogsaa har været Tilfældet med Nybroe og Strandet Vaser. Det vedholdende urolige Veir lader desværre befrygte at høre flere Ulykker.